Vilkėnas I
Vilkėnas I (arba tiesiog Vilkėnas) – kaimas Šilutės rajono savivaldybėje, 2 km į pietus nuo Švėkšnos centro; teka upeliai Švėkšnalė ir jos intakas Vilkė. Eina kelias  4208  Žemaičių Naumiestis–Gardamas–Švėkšna . Yra Vilkėno tvenkinys ir miškelis vadinamas žvėrynu. Ribojasi su Vilkėno, Vilkėno II, Šiaulių, Nikėlų, Kalkiškės, Pavilnučio kaimais ir Švėkšnos miesteliu. Kaime yra Švėkšnos sanatorinė mokykla, keli mokyklos dirbančiųjų gyvenamieji daugiabučiai namai, Vilkėno dvaro rūmai (pastatydinti 1880–1887 m. grafų Pliaterių), Vilkėno parkas (10 ha), Švėkšnos parapijos kapinės, Vilkės ir Švėkšnalės santaka, vandens malūnas, kuris pritaikytas restoranui ir viešbučiui, pirtis, senosios Švėkšnos kapinės, paminklinė kapinių koplyčia.